Vrou ontsnap ná sy man se vinger afbytDie identikit van die verdagte. Die Noord-Kaapse polisie het ŉ identikit vrygestel van ŉ man gesoek word in verband met die ernstige aanranding van ŉ vrou. Kapt. Olebogeng Tawana, polisiewoordvoerder, het Dinsdag die identikit vrygestel van die man, in sy vroeë 30’s, wat die vrou op 8 Oktober, omstreeks 16:00, naby die begraafplaas in Delportshoop, oorval het. “Die vrou het alleen geloop toe die onbekende man haar van agter af gegryp en erg aangerand het. Die vrou het verbete teruggeveg en kon ontsnap nadat sy ŉ stuk van die man se vinger afgebyt het,” het Tawana gesê. Die vrou het na die buurt gehardloop en hulp ontbied. Die verdagte het in ŉ onbekende rigting gevlug en is steeds soek. ŉ Klag van aanranding, met die doel om ernstig te beseer, is by die Delportshoop-polisiestasie ingedien. Die polisie het ŉ beroep op die publiek gedoen om konst. Ernest Raadt by 053 5612 000 te bel as hulle weet wie die man is, of waar hy is.